**PRACOVNÝ LIST**

**Európska únia**



**Prečítaj si text:**

Európska únia má v súčasnosti 27 členských štátov, s celkovou rozlohou 4 382 217 km² a približne 500 miliónov obyvateľov, čo je tretia najväčšia populácia na svete po [Číne](https://sk.wikipedia.org/wiki/%C4%8C%C3%ADna) (1 406 832 904) a [Indii](https://sk.wikipedia.org/wiki/India) (1 353 000 000).

EÚ sa rozšírila celkom sedemkrát. Po prvýkrát v roku [1973](https://sk.wikipedia.org/wiki/1973) o [Dánsko](https://sk.wikipedia.org/wiki/D%C3%A1nsko), [Írsko](https://sk.wikipedia.org/wiki/%C3%8Drsko) a [Spojené kráľovstvo](https://sk.wikipedia.org/wiki/Spojen%C3%A9_kr%C3%A1%C4%BEovstvo). [Grécko](https://sk.wikipedia.org/wiki/Gr%C3%A9cko) sa pripojilo v roku [1981](https://sk.wikipedia.org/wiki/1981), nasledované [Španielskom](https://sk.wikipedia.org/wiki/%C5%A0panielsko) a [Portugalskom](https://sk.wikipedia.org/wiki/Portugalsko) v roku [1986](https://sk.wikipedia.org/wiki/1986). K ďalšiemu rozšíreniu došlo v roku [1995](https://sk.wikipedia.org/wiki/1995), kedy sa členskými štátmi stalo [Fínsko](https://sk.wikipedia.org/wiki/F%C3%ADnsko), [Rakúsko](https://sk.wikipedia.org/wiki/Rak%C3%BAsko) a [Švédsko](https://sk.wikipedia.org/wiki/%C5%A0v%C3%A9dsko). Rozšírenie EÚ v máji [2004](https://sk.wikipedia.org/wiki/2004) bolo najväčšie v histórii Únie. Členmi sa stalo týchto 10 krajín: [Cyprus](https://sk.wikipedia.org/wiki/Cyprus), [Česko](https://sk.wikipedia.org/wiki/%C4%8Cesko), [Estónsko](https://sk.wikipedia.org/wiki/Est%C3%B3nsko), [Litva](https://sk.wikipedia.org/wiki/Litva), [Lotyšsko](https://sk.wikipedia.org/wiki/Loty%C5%A1sko), [Maďarsko](https://sk.wikipedia.org/wiki/Ma%C4%8Farsko), [Malta](https://sk.wikipedia.org/wiki/Malta), [Poľsko](https://sk.wikipedia.org/wiki/Po%C4%BEsko), [Slovensko](https://sk.wikipedia.org/wiki/Slovensko) a [Slovinsko](https://sk.wikipedia.org/wiki/Slovinsko). V roku [2007](https://sk.wikipedia.org/wiki/2007) to boli [Rumunsko](https://sk.wikipedia.org/wiki/Rumunsko) a [Bulharsko](https://sk.wikipedia.org/wiki/Bulharsko). Posledné rozšírenie sa uskutočnilo v júli [2013](https://sk.wikipedia.org/wiki/2013), keď sa členom stalo [Chorvátsko](https://sk.wikipedia.org/wiki/Chorv%C3%A1tsko).

*Kandidátskymi krajinami* na vstup do Európskej únie sú:

* [Albánsko](https://sk.wikipedia.org/wiki/Alb%C3%A1nsko),
* [Čierna Hora](https://sk.wikipedia.org/wiki/%C4%8Cierna_Hora),
* [Severné Macedónsko](https://sk.wikipedia.org/wiki/Severn%C3%A9_Maced%C3%B3nsko),
* [Srbsko](https://sk.wikipedia.org/wiki/Srbsko),
* [Turecko](https://sk.wikipedia.org/wiki/Turecko).

*Potenciálnymi kandidátskymi krajinami* sú:

* [Bosna a Hercegovina](https://sk.wikipedia.org/wiki/Bosna_a_Hercegovina)

**Turecko** 

O možnom vstupe [Turecka](https://sk.wikipedia.org/wiki/Turecko) do EÚ sa vedú debaty už desaťročia. Turecko podalo oficiálnu prihlášku v roku [1987](https://sk.wikipedia.org/wiki/1987), ale oficiálny status dostalo až po summite v [Helsinkách](https://sk.wikipedia.org/wiki/Helsinki) v roku [1999](https://sk.wikipedia.org/wiki/1999). Otvorenie rokovania o pristúpení sa uskutočnilo [3. októbra](https://sk.wikipedia.org/wiki/3._okt%C3%B3ber) [2005](https://sk.wikipedia.org/wiki/2005).

*Zástancovia* prijatia Turecka poukazujú na to, že by to znamenalo stabilizáciu jeho inštitúcií a právneho poriadku, posilnilo by to význam ekonomiky EÚ vo svete. Pokiaľ by Turecko splnilo všetky podmienky pre prijatie, nie je podľa nich možné jeho vstup do EÚ odďaľovať. Vstup do Európskej únie by bol taktiež akousi odmenou za jeho dlhodobé členstvo v [NATO](https://sk.wikipedia.org/wiki/NATO) a pokrok v oblasti ľudských práv.

*Odporcovia* prijatia Turecka poukazujú na to, že jeho prevažná časť leží mimo Európy. Ďalej argumentujú tým, že má veľmi zlé vzťahy so susednými štátmi [Cyprom](https://sk.wikipedia.org/wiki/Cyprus) a [Arménskom](https://sk.wikipedia.org/wiki/Arm%C3%A9nsko). Mnohí z nich taktiež pochybujú o pokroku v oblasti dodržiavania ľudských práv a upozorňujú na etnické spory s tureckými [Kurdmi](https://sk.wikipedia.org/wiki/Kurdi). Kritici prijatia Turecka do EÚ sa obávajú zmeny mocenskej rovnováhy v Európe (predpokladá sa, že Turecko by bolo v čase vstupu najľudnatejším štátom EÚ, navyše s väčšinovou [moslimskou](https://sk.wikipedia.org/wiki/Islam) populáciou).

**Nórsko** 

[Nórsko](https://sk.wikipedia.org/wiki/N%C3%B3rsko) požiadalo o vstup do EÚ už dvakrát. V oboch prípadoch občania hlasovali v [referende](https://sk.wikipedia.org/wiki/Referendum) proti vstupu do EÚ (v rokoch [1972](https://sk.wikipedia.org/wiki/1972) a [1994](https://sk.wikipedia.org/wiki/1994)). Ako všetky severské štáty, sa Nóri obávajú straty svojej suverenity, hlavne pri rozhodovaní o svojom rybárskom priemysle. Nórsko je bohatý štát a navyše s veľkými ložiskami [ropy](https://sk.wikipedia.org/wiki/Ropa) a [zemného plynu](https://sk.wikipedia.org/wiki/Zemn%C3%BD_plyn), tým taktiež odpadá ekonomický motív vstupu do EÚ.

**Švajčiarsko** 

V roku [1992](https://sk.wikipedia.org/wiki/1992) podalo [Švajčiarsko](https://sk.wikipedia.org/wiki/%C5%A0vaj%C4%8Diarsko) prihlášku do Európskej únie, ale podobne ako v [Nórsku](https://sk.wikipedia.org/wiki/N%C3%B3rsko), občania odmietli v [referende](https://sk.wikipedia.org/wiki/Referendum) už samotné prístupové rokovania. Panovali obavy zo straty tradičnej švajčiarskej [neutrality](https://sk.wikipedia.org/wiki/Neutralita), obmedzenia [suverenity](https://sk.wikipedia.org/wiki/Suverenita) a [politických práv](https://sk.wikipedia.org/w/index.php?title=Politick%C3%A9_pr%C3%A1va&action=edit&redlink=1).

**Severné Macedónsko** 

Je to najmenej rozvinutá krajina z bývalých zväzových republík niekdajšej komunistickej Juhoslávie.